السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
عبدالله بن عمرو بن العاص رضي الله عنه وعن ابيه يقول ان النبي صلى الله عليه وسلم مر عليه ذات يوم فيقول مر بي رسول الله صلى الله عليه وسلم
وانا اطين حائطا لي. يعني قاعد ايه؟ يشطب كده وقاعد ايه يزبط حيطة عنده ضعيفة شوية فقاعد يرممها يقول وانا اطين حائطا لي. انا وامي فقال لي صلى الله عليه وسلم ما هذا يا عبد الله؟ انت بتعمل ايه
فقلت يا رسول الله شيئا شيء اصلحه وفي رواية حائط لنا قد وهى من خص قد وهى ضعف. فنصلحه فقالا الامر اسرع من ذلك وفي رواية الامر اعجل من ذلك. الامر اعجل من ذلك
ماذا اراد النبي صلى الله عليه وسلم؟ وماذا قال شراح الحديث عن هذا الحديث المبارك فمقصد النبي صلى الله عليه وسلم عن هذا الامر اراد النبي صلى الله عليه وسلم ان يقول له ان الدنيا تمر سريعا
وان الموت يأتي عاجلا اسرع ما تؤمله ان الحائض ده يترمم وبعدين يقعد فترة وبعدين ينهدم وبعدين مش عارف ايه وانتم شايفين دلوقتي اللي بيبني عمارة مش بيلحقها وهي بتتهدم. خلاص عمره ايه
بيروح بسرعة سبحان الله الامام المنذري بوب على هذا الحديس فقال باب الترغيب في ذكر الموت وقصر وقصر الامل هو المبادرة بالعمل والمبادرة بالعمل النبي صلى الله عليه وسلم لم يقصد ان الانسان
ينبغي الا ينشغل بالبناء بالعكس ده النبي صلى الله عليه وسلم نفسه كان ايه؟ بيته من طينه. كان النبي صلى الله عليه وسلم باني حجر لحجرات له وليس لو لم تكن من خصوة
ولا من شجر فكان بان اللي نفسه حجرات ولكن النبي صلى الله عليه وسلم يريد من كل مسلم ان يكون دائما مستعد في يوم من الايام صلى بهم العصر وانتم تعلمون
دبر كل صلاة في اشياء بتم من ازكار واستغفار غيرنا احنا اليومين دول. النهاردة دبر كل صلاة ايه اللي بيحصل؟ طلع موبايلك شف الدنيا فيها ايه. يمكن في دلوقتي احداس عزام تنتزر منك انك تدي لايك تدي
رأيك والا الامة ايه تتهدم فاول ما بنصلي كل واحد بينشغل بما ايه؟ بما قلبه منشغل به فكان النبي صلى الله عليه وسلم مجرد ما ينتهي من الصلاة ينشغل على طول بايه؟ بالازكار. في اليوم ده
صلى فقام منسرق منصرفا صلى الله عليه وسلم مسرعا فقام ودخل بيته سم عاد اليهم فشايف في وشهم كده وليه علامات التعجب؟ هو ايه اللي حصل النهاردة فاراد صلى الله عليه وسلم ان يزيل هزا التعجب فقال لهم تذكرت شيئا من الصدقة في بيتي
فخشيت ان اموت دونه بيقول انا افتكرت ان في حاجة جوة من حاجات الصدقة فانا لو مت وما حدش عارف ان دي صدقة ممكن يقول لك ده من الورس ونوزعها ومش عارف ايه والكلام ده
النبي صلى الله عليه وسلم آآ مش مستني ان هو يقول الازكار انه يعلم ان الموت يأتي بغتة فسبحان الله! فهو يريد صلى الله عليه وسلم ان يقول لعبدالله بن عمرو
ويقول لنا كلنا خلي قلبك دايما متهيأ جاهز للقاء الله سبحانه وتعالى لاننا بلا شك منتقلون يوما ما وتلك الحقيقة راسخة ثابتة في عند الصغير والكبير وعند الوزير والغفير والغني والفقير. الكل عنده هذه الحقيقة راسخة ثابتة
يقول الله عز وجل وما جعلنا لبشر من قبلك الخلد افإن مت فهم الخالدون هم اللي هيعيشوا انك ميت وانهم ميتون سبحان الله والموت هو اول بوابة الاخرة. الباب اللي بتدخل منه على الاخرة الموت
والموت تدور حوله ثلاثة اسئلة تكتنفه سلاسة اسئلة متى واين وكيف متى فالعلم عند الله؟ ما حدش عارف لكل اجل كتاب وما كان لنفس ان تموت الا باذن الله كتابا مؤدبا. فما حدش منا عارف ان هو هيموت فين
وهيموت هيموت متى طيب اين وقلنا طالما خلاص الزمن ماشي ما حدش عارف انه هيموت عشان كده الشباب اللي يقول لك ايه ان شاء الله لما اكبر ما شاء الله. انت مؤمل قوي ليه كده
هتلبسي الحجاب يا بنتي وتلبسي كده حجاب امهات المؤمنين وتزيي كده بزي الجمال والعفة تقول لك ان شاء الله الله اكبر يعني ايه تكبري؟ انت عندك دلوقتي تسعتاشر سنة تكبري تروحي فين؟ ما انت كبرتي اهو
لأ عم اكبر يعني ايه ويكون عندي ولد في جامعة كده ده عند بعض الناس كده. او عم اكبر لما اتجوز سبحان الله! هو انت حاسة ان انت راشقة ليه في الدنيا ومتمكنة جدا انك هتعيشي العيشة دي
ما تطلع يا حاج انت وهو وتنفق في سبيل الله بيقول لك لما اكبر انا لسه شاب في بداية حياتي. يعني ايه في بداية حياتك؟ ده بالعكس النبي صلى الله عليه وسلم قال
يهرم الانسان يكبر الانسان ويهرب معه وفيه حاجتين كمان بتكبر معه. ايه هم الحرص والمال الحرص على العمر والمال. سبحان الله! انت قاعد اومال تكبر هو حضرتك فاكر وانت عندك تلاتين سنة دلوقتي. بكرة هتكون ايدك حلوة في بزل المال. لا الموضوع هيبقى اصعب من دلوقتي
انت بتكبر فبيزيد معك حاجتين انت قاعدة عمال تقرب من الشيب وفي حاجة جوة قاعدة عمال تكبر. ايه اللي بيكبر ؟ الوحش اللي اسمه سيطر على الفلوس. اومال يمسك في المال
لزلك دايما تلاقي كبار السن في الانفاق اقل الا يا من رحم يعني بس بتكلم في يعني مسلا لو دلوقتي. قلنا يا جماعة احنا محتاجين آآ باسمعها في المسجد ولا كولدير ولا مش عارف ايه والكلام ده كله
هتلاقي الكبار جزاهم الله خيرا ربنا يتقبل من الجميع بينفقوا بس كشريحة اعم تلاقي اللي بيطلع خمسين واللي بيطلع مية. في ناس بتطلع الافات. بس الشباب هتلاقيهم بيطلعوا انفس شيء عندهم. يطلعوا اكتر
هو لو ماله كله تلتميت جنيه تلاقيه بيطلع مية. طب الكبير بقى معه تلتميت الف ايه اللي خلاه يطلع خمسين جنيه؟ واقوم مديهم لك كده خمس ورقات لان هو كبر فحب المال اكتر وحب العمر اكتر
هتلاقيه عنده خمسة وسبعين وخمسة وتمانين سنة ومش عارف ايه والكلام ده كله يقول لهم ايه خلاص الطلعة الجاية رمضان الجاي هنطلع الساحل بلاش مرسى مطروح. الطلعة الجاية يا حاج ده انت جاي من مقابر اعارة
لازم تبقى واخد بالك عديت ستين وخلاص داخل في الرينج النهائي. فشمس عمرك تغيب لكن ده طبيعي والشاب لازم ياخد باله ان ان اليومين دول موت الفجأة ما شاء الله. شغال لنسأل الله العفو والعافية
كان النبي صلى الله عليه وسلم في احدى الاحاديس يعني ان كان في مقال كان يستعيز من سبع موتات منهم موت الفجأة. ليه هيجي معنا ليه دلوقتي؟ لكن في المجمل مش بتلحق تعمل حاجة. لكن لو انت تعبت من نعمة الله عليك المرض اللي قبل الموت ده
نعمة كبيرة جدا ليه اعرف احد الفضلاء تعب حوالي شهرين تلاتة كده لغاية ما يموت. نسأل الله ان يرحمه ويرحم جميع موتى المسلمين فما كانش بينفع يتكلم يعني بسبب مرضه ده. لكن كان يكتب ورقة كده يقول فلان استسمحوه له كزا. وفلان
في كزا لو حصل اي حاجة ردوا له فلوسه. وفلان كزا وكلموا عمتكوا قولوا لها كزا واستسمحوا الراجل ده واعملوا كزا واعملوا كزا واعملوا كزا. كانوا يتصلوا ويخلصوا اول باول. كل الورقة دي
سبحان الله! فكان المرض ده نعمة ان بيخلص الملفات دي حاجة بقى عليه يخلصها مش عارف ايه لكن لو اتاخد فجأة فيبقى متى احنا مش عارفين طب اين برضو مش عارفين وما تدري نفس باي ارض تموت. انت ما تعرفش
هتموت فين كده لما رب العالمين قال ان ارضي واسعة فاياي فاعبدون. ممكن نفس تيجي تحدس ايه الانسان تقول له ايه ؟ يا رب انا مش عارف اعبدك هنا وانت بتقول لي انا ارضي واسعة ما لكش حجة
اعبدني في اي مكان. طب يا رب انا هموت فين ؟ هو هتفرق معك انت هتموت في الهند ولا في السند ولا في مصر ولا في البرازيل ولا في السعودية ولا فين ؟ اهم حاجة هتموت على ايه
مش هتموت فين هتفرق معنا الصحابة بعضهم مات في قبرص وبعضهم مات مش عارف فين وبعضهم مات في البحر وبعضهم مات في كزا ومات في كزا ومات في كزا ومات في كزا. المشكلة مش فين
مات لكن المشكلة مات على ايه؟ نسأل الله ان يرزقنا جميعا حسن الخاتمة فمتى واين وكيف كيف اخبرنا النبي صلى الله عليه وسلم الناس على صنفين في الموت ان احدكم ليعمل بعمل اهل الجنة
حتى يكون بينه وبينها زراع. فيسبق عليه ايه الكتاب فيعمل بعمل اهل النار. نعوذ بالله. فيختم لي بختام ايه بس هو كان بيعمل بعمل اهل الجنة زاهرا فيما يظهر للناس مصلي وما شاء الله وبتاع
نسأل الله العفو والعافية. ده كان بيصلي رياء او بيصلي عشان عينه على الشباشب وهو طالع ياخد له شبشبين ولا عينه على الموبايلات ولا اللي يسرق الاعتكاف ولا اللي يسرق الناس في صحن اللي بيطوف ده
يطوف ها؟ ظاهرا بيطوف اهو بيعمل عمل اهل الجنة. لكن هو داخل عشان ايه؟ يشيل موبايلات الناس. آآ يقرب من النساء ويشاكس النساء. نسأل الله العافية والعافية فتلاقي بعض الناس كده
وان احدكم ليعمل بعمل اهل النار فيسبق عليه الكتاب فيعمل بعمل اهل الجنة فيختم له ايه؟ فيموت على عمل اهل الجنة. سبحان الله يقول ابن القيم فتن الاول اللي هو كان بيعمل بعمل رايح الجنة ووقع ورقي الساني بسبب ما في قلوبهم. كل واحد في قلبه ايه
عزاب الصدق يقول النبي صلى الله عليه وسلم ان الله اذا احب عبدا عسله عسله. قالوا وما عسله يا رسول الله؟ قال يوفقه ان يموت ان يعمل عمل صالح فيموت عليها
يقول لك سبحان الله كان مشغول وطلع على المعاش وبدأ ايه يهتم بجمعية خيرية كده ويهتم بالارامل ولا الايتام وبتاع وهو بيعبي شنط رمضان مات اهو هو ده الحديس بقى
تلاقيه وهو مش عارف رايح يدي ايه شكاير الرز بتاعة العيد مات في الطريق ففي واحد بيموت وهو في الثلث الاخير وواحد بيموت تاني للقرآن وواحد بيموت ناشر مصحفه قدامه وواحد بيموت وهو بيتصدق وواحد بيموت وهو بينفق وواحد بيموت سبحان الله ميتات حسنة
نسأل الله ان يرزقنا واياكم. ودي توفيق من الله. دي مش بتاعة اي حد يا جماعة كده بالمزاج كده تيجي مش بالعافية هي لأ طيب طالما احنا مقبلين على الكلام ده واجب على العقلاء يعملوا ايه؟ انه يتهيأوا ويستعدوا
ينبغي ان يكون حاضر في كل لحظات حياتك هذا المعنى قال الرحمة المهداة صلى الله عليه وسلم اكثروا من زكر هادم اللزات هيهدم لك اي حاجة انت متشبس بها دلوقتي
واي حاجة شاغلاك عنه سبحانه وتعالى الموت هييجي يهدمها. فبيقول لك ايه اكثروا مش ازكروا يعني دايما خد بالك. طب هل نكسر من الزكر حتى نحبط؟ ابدا. بالعكس زكر الموت هو اكبر دافع للعمل
زي ما في واحد كده دايما مستحضر ان عنده امتحان في حد عمال يزاكر يقول لك يا اخي لو تيجي السؤال في الصفحة دي ويلخص في الحتة دي ويراجع النقطة دي ليه؟ في دماغه امتحان. لكن اللي مش فارق معها
عنا امتحانين ليلة الامتحان الدنيا ايه ؟ نام وارتاح ياتيك النجاح ما تقلقش. الموضوع بسيط جدا. وهتمشي معنا ومش عارف ايه. انت مش فاكر تالتة سانوي. والله انا داخل الاحياء وما كنت مجمع حاجة وربك ستر. طول ما ربك مطلع على قلبك وعالم انك عاوز تفرح والدتك هيكرمك
ولو سقط يقول لك ايه اهله خير. انت ما تعرفش الخير فين ما هي دي الصحبة التي ايه؟ والشيطان يعظ فاللي بيبقى عارف ان عنده امتحان بيستعد وبيركز جدا فيه
في يوم من الايام يمر النبي صلى الله عليه وسلم وهو واصحابه على قبر فيسأل قبر من هذا تعميم ده يا جماعة فيقولوا له قبر فلان يا رسول الله فيقول صلى الله عليه وسلم لركعتان. ركعتين اتنين بس. الركعتين اللي احنا بنخبطهم بص
اقامة كده باقي كم على الاقامة؟ باقي دقيقة او تلتاشر وخمستاشر سانية تقول ايه؟ ما نمتش ركعتين كده ركعتان مما تحقرون اللي هم بتاخدهم خطف دول خير لهذا من بقية دنياكم
احب للراجل ده من بقية دنياكم. الدنيا اللي باقية لكم دي. يعني لو قدر ان بعس وقالوا له انت تحب آآ تاخد الدنيا اللي باقية للناس دي ولا تصلي ركعتين؟ اصلي ركعتين
سبحان الله! ليه علم قيمة علم قيمة الركعتين دول. ولزلك في سورة المنافقون في اخر السورة قال تعالى وانفقوا مما رزقناكم من قبل ان يأتي احدكم الموت تبع ما يجيلو الموتى يقول ايه فيقول ربي لولا اخرتني الى اجل قريب فايه
فاصدق الرازي وغيره من المفسرين من المفسرين بيقولوا ايه قل كلام عميق يقول لما رأى لسه في الموت اهو لسه بيطلع. وكأن الاسار الحسنات واسار الخير بدأ يزهر. لما رأى اثر
قيمة الصدقة ضج بهزا الكلام سبحان الله فالنبي صلى الله عليه وسلم يقول لهم زلك ركعتان اتنين بس. طيب انا دلوقتي عاوز ارزق حسن خاتمة. اعمل ايه سريعا في الجزء اللي باقي من هذه الكلمة
نتطرق لهذا الامر. واحد الحرص على اسباب النجاة الحاجات اللي بتنجي في الاخرة هي اركان الاسلام واركان الايمان انك تقبل على الله عز وجل اركان الاسلام معروفة. انت اخبار الصلاة بتاعك تك ايه ان شاء الله
الصلاة ديت هو الواحد اللي على الشمال. تحط جنبه اي حاجة تزيد. تحط صفر يبقى عشرة. كمان يبقى مية. كمان صفر يبقى الف. فاي حاجة هتزود اول مسئول عنه في القبر اول شيء منزور فيه
اول ما يسأل عنه العبد يوم القيامة الايه؟ الصلاة. اخبار صلاتك ايه؟ انا بني جامع يا رب. اخبار صلاتك ايه؟ ده انا عامل كولدير افضل كولدير في الزقازيق اخبار صلاتك ايه؟ انا جبته لولادي عربيات ولبس وبتاع اخبار صلاتك ايه؟ انا جوزت اتناشر بنت اخبار الصلاة
اول ما هيسأل عنه الصلاة. فان صلحت الملف كله هيعدي. عنده بقى مشكلة في بر والدين مشكلة في الصلة كان مقصر في غيبة في نميمة بتاع هتتلم القضايا دي خلاص عدى الخمسين في المية
وان فسدت ايه اللي هيحصل فسد ما بعده بني جامع بني مجمع بني مستشفى فسد ما بعدها عشان كده اهم حاجة الصلاة. فاركان الاسلام شف صلاتك. اخبار الزكاة ايه الزكاة اه ياه الموضوع ده صحيح ده احنا كان ده في حاجة اسمها في الاسلام اسمها الزكا
انا احيانا بطلع كده لأ يا حاج مش احيانا بتطلع لا ما فيش حاجة اسمها احيانا في حاجة اسمها تجيب البال كله وتقسمه على اربعين وتطلع مش كتير يا عم الشيخ يا اخي اداك اربعين مليون بقول لك تسعة وتلاتين لك وواحد طلعه
نبص في الواحد ونسيب التسعة وتلاتين مليون. طبعا فيه ناس قاعدة دلوقتي بتقول طب والله لو معي اربعين مليون لمطلع الواحد. طب ما انت معك اربعين الف ما تطلع الواحد
يا جماعة الصادق زي الكريم كده. الكريم كريم حتى ولو فقير فيه واحد تروح بيته يا دوب وعنده كوباية ماية بس بس تقول للراجل ده كريم بيطلع لك احشاؤه. طلع كل حاجة عنده
وفي واحد لو قدم لك ايه تحس بالبخل ظاهر في البيت سبحان الله! فيبقى اول حاجة اركان الاسلام ناخد بالنا منها حجيت ولا لسه ايه ده هو الحج آآ واجب
اه والله واجب في الحج فاكر ازا درسناها احنا في ابتدائي وكنا بنكتبها على الحيطة كده بتاعة الفصل. حج واجب يا حاج حجيت ولا ما حجتش؟ لا والله انا جايب عربية لمي بنص مليون جنيه
مي مش هتنفعك يا حاج لازم تحج والنهاردة قعد ايه يجيب شقة تعمل ايه يا حاج؟ بجيب شقة في التجمع. طب انت عندك شقة في الزقازيق يعني اللهم احمد قالت لي عاوزين نهج بقى ونفج. طب ام احمد حجت انت وهي حجيته
لا ما احنا جينا بنقعد للشروق احيانا في رمضان كده بقى الحج الواجب عملت فيه ايه لا يقول لك اما نكبر هنحج. طب يا سيدي كبرت يقول لك مش عارفين نطلع قرعة. ما انت هتلعب برضه من هنا هتبدأ تلعب بقى تقول اه مش عارف اطلع قرعة ومش عارف ايه
ويجي يطلعوا اتبهدلوا عشان صحتهم وبتاع. نسأل الله ان يرزقنا واياكم جميعا الحج والعمرة كل عام المعنى ده يا جماعة مهم جدا انك تفتش في اركان الاسلام واركان الايمان بتاعتك اخبارك ايه في ايمانك بالله بالقضاء بالقدر
باليوم الاخر الحاجات ديت مؤمن بها ولا لأ اتنين الازدياد من النوافل. يقول النبي دي المساحة الحقيقية في التنافس لان الطبيعي المفروض ما الناس زيك زيك زيه بتصلي فرق خشوع وجودة معينة لكن في المجمل بيصلوا زيك زيي
التحدي فين ؟ تحدي النتيجة في صحيفتك تلاقي ما شاء الله لا قوة الا بالله ميت الف صلاة ضحى. ده التحدي انزروا لعبدي هل له من تطوع؟ شوفوا له كده. ولا يزال يتقرب الي بالنوافل حتى احبه
وازا احبك الله ختم لك بخاتمة الايه؟ الحسنى ان شاء الله عز وجل تيجي يوم القيامة ما شاء الله لا قوة الا بالله اتناشر الف ختمة من كتاب الله عز وجل النوافل شغال نوافل على طول زكر الله على طول استغفار الصلاة على النبي صلى الله عليه وسلم. طوبى لمن وجد في صحيفته
استغفارا كثيرا. طوبى له اللي بيستغفر كتير ده يبقى اتنين ازدياد من الازدياد من النوافل. تلاتة الحرص على الصدقات السابتة. الصدقات اللي ايه؟ الثابتة طب يعني ايه صدقة سابتة السماعة بتاعة المسجد دي دي من ضمن الصدقات الثابتة
جبتوا وجبات والناس كلت كلها دي صدقة سابتة لها اجر كبير؟ اه طبعا اجر كبير لكن هي سابتة مش سابتة. لكن السماعة دي اللي اتبرع بها كل ما بتسمع انت درس في ميزانه
قل هم الناس بتصلي في ميزانه ليه؟ هو ده الوقف بقى هو ده الوقف صورة منصور الصدقات السابتة الجارية. حسنات شغالة اربعة وعشرين ساعة. كولدير الماية. واحد يتبرع باوضة ويقول لك دي حمام ولا حمامات
المسجد ولا النيضة ولا الكلام ده كله السجادة اللي بتصلي عليها المصحف اللي في المسجد ده هم دول هي دي الحاجات اللي هتبقى لك حاجات صداقات سابتة. انتم عارفين عسمان ابن عفان رضي الله عنه الى هزه اللحزة اللي احنا بنتكلم فيها
له وقف شغال في جبل عمر اما تروح الحج ان شاء الله تشوفوه نسأل الله ان يرزقنا واياكم تلاقي وقف عثمان لسة شغال ليه؟ ركز هو في الوقف عارفين مسجد النبي صلى الله عليه وسلم
اللي بيسقط بتروحوا تصدوا فيه وكلكم شوق وعايزين نزور المسجد النبوي المسجد ده بتاع مين بني النجار ناس النبي صلى الله عليه وسلم قال لهم احنا عاوزين المكان ده نعمل فيه جامع
اشتريه منكم بكم؟ قال هو لك يا رسول الله خدوا السبوبة كلها. شف الارض دي بقى. خلاص ده اللي زي المنشار. طالع واكل نازل واكل. بني النجار دول. الله! توفيق
دقة ده موفق ان في واحد يسيب بدروم ما لوش لازمة خالص وانت مش مستفيد منه ما تتصدق به لاي جهة وقفية ولا مؤسسة بتنفق على فقراء ولا اي حاجة. بلاش يا عم تتصدق به وتقول لناس هيخشوا بتاع ويصدعونا
قول البدروم ده ايجاره لله. ايجاره بكم؟ بالفين. خلاص الالفين دول يروحوا على جمعية كزا ولا ايتام ولا فقراء ولا ايه؟ ولا فقراء ارحامي في الالفين جنيه دول يطلعوا ما يخشوش بيتي. يروحوا فين؟ على بنت اختي
ويروحوا على عمتي مش عارف قريب والدي. الناس الفقراء بتوعوت الارحام انت لازم تنوي النية دي وتوقف هذا الوقف شيء بسيط جدا ولا يكلف شيء حاجة خفيفة خالص بس ممكن تعمل حاجات كبيرة جدا
الجهاز اللي بيسجل ده بتاع الدرس ده. والدرس يترفع هو الجهاز ده صورة من صورة الوقف الوقف ده يا جماعة مش حاجة لازم تتبرع بمليون وتلاتة مليون وعشرة مليون لأ
عم عبودة يقول لك الحامل بتاع المنبر باظ هنعمل ايه حامد ما يكلم ما يجيبش مية وخمسين جنيه ممكن تروح تجيب بنت حامل كل خطب الجمعة في ميزانك ان شاء الله عز وجل
فاحرص على الصدقات الثابتة الصدقات اللي تقوم فيها السبات انا اعرف اسر في الصعيد ما عندهمش ماية سقفهم السما ويفترشون الارض ناس بسيطة خالص قرية نص القرية كده مش بيت ولا بيتين وكده. طيب عاوزين مية الناس دي ويجيبوا مية منين
المية دي مسلا بينهم وبينهم مسلا كل بيت متين تلتميت متر كده فيه واحد عامل ايه؟ ازاي طرمبة كده ويجيبوا مية. طب الطرمبة عندهم بكم؟ الفين ستمية تلت تلاف جنيه طرمبة
الطرمبة دي تعمل ايه تستر النساء ما يخرجوش بالليل عشان يجيبوا ماية احفظ ماء وجه هؤلاء وافضل الصدقة سقيا الماء. ده كلام النبي صلى الله عليه وسلم فالنهاردة حاجة زي ديت تفوتها ليه
مش هقدر اعمل مش هقدر انا مش معي الفين وسبعميت جنيه مش معي الفين وتمنميت جنيه كلم حد عاوز صدقة قل له يا عمي آآ رح تصدق على ده. وعلى فكرة يعني انا عندي يقين ان كلكم عارفين ناس زي كده وابعد من كده كمان. يعني الموضوع مش باديك حاجة
مش موجودة في زرها كلكو عارفين في ناس محتاجة هزا الامر فتحرسوا على هذا الامر. والنبي صلى الله عليه وسلم قال سبع يجرين للعبد بعد موته. فيه سبع حاجات بتمشي للعبد بعد موته
منها علم علما عنده علم علمه سبحان الله! ورث مصحفا سبحان الله! اغرس آآ نخلة نخلة بسيطة كده غرسها للناس يستفيدوا منها او نهر اجراه او بنى مسجدا سبحان الله. وطبعا الولد الصالح يقول النبي
صلى الله عليه وسلم ان الله الرجل لينور له في قبره القبر كده مرة واحدة كده بيزداد نور. فيقول بما هذا يا رب باستغفار ولدك لك باستغفار ولدك لك. من الاشياء تخفف من مشاغل الدنيا
تتعجب احيانا تلاقي راجل كبير ومعهم تلات اربع موبايلات موبايل للشغل وموبايل مش عارف للمصنع وموبايل ايه يا عم! ايه الشغل الكتير ده يا حاج ضيع وقتك وما اوتي الانسان الا من انشغاله
ان هو منهمك في الدنيا قوي كده. لأ لازم ترتب امورك وترتب اخرتك كويس جدا احتسب الاعمال الصالحة مهما كانت بسيطة رايح مشوار مع واحد مش عارف بتعمل بتساعد المسجد في ايه احتسب نية الاحتساب انك دايما اي حاجة حتى لو
كانت بسيطة قول يا رب انا بعمل الموضوع ده لك الاكثار من العمرة والحج من من الخسارة والله عدم المتابعة بين الحج والعمرة. بعض الناس يقول لك بس غليت على فكرة الفلل في الساحل غليت برضه. وفيه ناس كتير ايه محافزة على الرحلة دي
بعض الشباب يجي مسلا في الاخرة مش عاوز ينفق بيقول له والله احنا هنعتكف النهاردة في كل واحد الوجبة بتكلف كزا يا جماعة فهندفع كزا كتير طب ما انت جايب تيشيرت وما شاء الله وحزاء اول امبارح من اديداس بتسعميت جنيه. ما كانش كتير يعني
هو ما اتعودش ان هو ينفق لتزكية نفسه وللعبادة انفق زي ما بتنفق اه وتروح مش عارف بعض الناس يسافر اوروبا وبتاع ويتفسح والكلام ده كله طيب رح لعمرة خاصة عكسك
من الصادق الامين. معك شيء لا يخلف في الوعد فيه. قال لك ينفيان الفقر الحج والعمرة بتنفي الفقر. الفلوس اللي هتدفعها تيجي لك فيه اتاوة بقى بتتاخد منك ومش عارف بياخدوا ايه منك ما تنشغلش. المهم الفلوس اللي بتدفع دي بتيجي
ويكتب لك البركة فيما معك. هزا كلام الصادق صلى الله عليه وسلم من الاشياء اللي قبل الاخيرة اكتب وصيتك اكتب وصيتك. قال النبي حق على كل مسلم عنده شيء يبيت. ليلتين او ثلاث ثلاث او ليال لا الا ويكتب وصيته
اكتب وصيتك مين قاعد النهاردة كاتب وصيته؟ كاتبها انا لسه صغنن. لا يا حاج انت عديت خمستاشر سنة خلاص دخلت في سن المية وخمسين زي ابو مية وخمسين هيتسأل امتى هتتسأل
وصية حضرتك كاتبها ولا مش كاتبها والله انا كت ايه يعني كت ناوي كده وحعمل لي لا لا اكتب وصيتك انا هتعمل ايه؟ توصيهم بتقوى الله اذ حضر يعقوب الموت اذ قال لبنيه ما تعبدون من بعد. وصي ولادك يعملوا ايه بعدك ويتقوا الله عز وجل
يصل ارحامك ويبر اه قرايبك ويهتموا باخواتهم. ده في مجال الايه؟ الدين. في مجال الدنيا بالنسبة للفلوس. انا علي دين كزا فلان له فلوس كزا عندي امانة مش عارف ايه. اكتب كل حاجة تقدر تايه ؟ اكتبها
اه تجنب مزالم الناس مش تيجي بعد ما تعمل الكلام ده تكون زالم سين وصاد ولام وما عافيتش وما طلبتش منه العفو لمزالم ادهالو عشان مش يجيلك يوم القيامة سوء الزن والغيبة والنميمة سواء مزالم معنوية او مزالم حسية انك تخلص
تصل ملفات دي ما فيش حد غالي عليك انك تيجي يوم القيامة تدي له حسناتك ولو كان اباك او امك ما فيش حد غالي عليك يعني انا هاشتغل وادي لواحد حسناتي ولا ايه! امال انا اشتغلت ليه
اخر حاجة الدعاء والتوبة. انك تكثر من الدعاء ان يكون هتجيرك دايما لازمة من لوازم يا رب ارزقني حسن الخاتمة يا رب ارض عني وارزقني ميتة سوية ميتة حسنة تحبها. اللهم لا تقبضني الا وانت راض عني. دايما تقول كده
ولا تقبضني الا وانا تائب مستغفر فدايما تكسر من هذا الدعاء. واذا اطلع الله على قلبك ووجدك صادقا وفقك ولابد وافضل ملف واسرع ملف هو بر الوالدين لا يعرف لبار ميتة سوء
تعرفوا واحد بار بامه وابيه مات موتة وحشة؟ مستحيل واحد بار بابيه وامه لازم يوفق وده كلام لابن رجب رضي الله عنه رحمه الله فاكثروا من الاهتمام بهذه الابواب. وبازن الله عز وجل يرزقكم الله عز وجل حسن الخاتمة. نسأل الله ان يرزقنا واياكم حسن العمل وحسن الخاتمة